google/wiki40b huggingface dataset:
Thomas Huxley

Bakgrunn

Thomas Henry Huxley var sønn av en skolelærer. Foreldrene George Huxley og Rachel Withers hadde giftet seg i 1810. Thomas Henry var deres syvende barn og samtidig den yngste overlevende av i alt åtte barn. Huxley er bestefar til tre berømte brødre: Biologen og UNESCO-generalsekretæreb Julian Huxley, forfatteren Aldous Huxley (Brave New World, 1932) og medisineren Andrew Fielding Huxley.

Vitenskapelig engasjement

Hans vitenskapelige debatter med Richard Owen er et godt eksempel på hans syn. Huxley prøvde å finne likheter mellom menneskets og gorillaens skjeletter, og han skrev om dette og laget plansjer. 
Han var i 1869 en av de prodarwinister som grunnla fagtidsskriftet Nature.
Hans essays gav ham ry som en av det engelske språks største stilister. Hans språkbegavelse var med på å popularisere darwinismen for de brede masser, ved at han benyttet et enkelt språk som de fleste kunne forstå. 
Huxley menes å være den første personen som begynte å bruke ordet agnostiker, i 1869. Han sa at kirkene hevdet å sitte inne med en særlig gnosis (kunnskap) om Gud og om tingenes opprinnelse. Han anførte at han ikke kunne akseptere dette fordi det dreide seg om emner utenfor menneskenes erkjennelse, og at han derfor var agnostiker. 
Noen nyere kristne apologieter betegner Huxley som den første ateistiske evangelist, til tross for at han selv benyttet ordet agnostiker og ikke ville være med på at han skulle være ateist. Han var imidlertid en iherdig motstander av nærmest enhver form for organisert religion, skjønt han særlig gikk ut mot katolisismen. Lenin hevdet om ham i sitt verk Materialisme og empiriokritisisme at «I Huxleys tilfelle ... tjener agnostisisme som et fikenblad for materialisme.»
Thomas Henry Huxley er far til Leonard Huxley og farfar til Julian Huxley, som var bl.a. var UNESCOs første direktør og en av International Humanist and Ethical Unions stiftere, og forfatteren Aldous Huxley.
Trichius orientalis

Utseende

En middelsstor (11-14 millimeter), kraftig, langbeint gullbasse. Arten ligner overflatisk på en humle og drar trolig nytte av denne likheten med stikkende insekter. Hodet er flatt utvidet forover, firkantet. Pronotum er rundet, tydelig smalere enn dekkvingene, tett kledt med gule eller oransje, ulne hår - denne arten er tettere hårete enn del fleste andre. Dekkvingene er forkortede og dekker ikke det bakerste bakkroppsleddet, med gule og svarte tverrbånd, disse er vanligvis avbrutte i midten, men tegningen på dekkvingene er svært variabel.

Levevis

Larvene lever i morkent treverk eller hule trær av eik eller bøk, utviklingen tar gjerne flere år. De voksne billene besøker ofte blomster.

Utbredelse

Arten er kjent fra Krim-halvøya og fra Lilleasia og Syria, det antas at den også kan forekomme i Bulgaria. Den er vurdert som Nær truet (NT) av IUCN .
İctimai Televiziya

Bakgrunn

İTV finansieres gjennom reklame og statlige bevilgninger. I 2004 vedtok landets myndigheter en lov som opprettet tv-kanalen, og som følge av loven skulle det også innføres en kringkastingsavgift fra 2010, men avgiften er ennå ikke innført.
Kanalen eies av selskapet İctimai Televiziya və Radio Yayımları Şirkəti (Det offentlige selskapet for tv- og radiokringkasting) som består av et råd på ni medlemmer. Alle medlemmene skal godkjennes av Aserbajdsjans president. En kringkastingssjef velges også av rådet, og sjefen må godkjennes av presidenten. Ordningen og finansieringen har blitt kritisert av ikke-statlige organisasjoner som mener kanalens tette bånd til regjeringen ikke gjør kanalen tilstrekkelig uavhengig og fri.
İTV ble medlem i Den europeiske kringkastingsunion (EBU) 5. juli 2007, noe som åpnet for deltakelse i EBU-arrangementer som Eurovision Song Contest. Aserbajdsjan og İTV debuterte i konkurransen i 2008, vant i 2011 og arrangerte konkurransen i 2012.
Shariff Kabunsuan

Shariff Kabunsuan var årene 2006-2008 en provins på øya Mindanao i Filippinene. Den lå i regionen muslimsk Mindanao og hadde om lag 440 000 innbyggere i 2006.
Shariff Kabunsuan og provinsen Maguindanao, som Shariff Kabunsuan var del av frem til slutten av 2006, har totalt 4 900 km².
Provinsen var innelt i 11 kommuner. Administrativ hovedstad var Datu Odin Sinsuat.
Bud (Indiana)

Historie

Et postkontor ble etablert i Bud i 1889 og var i drift til 1902. Samfunnet fikk sitt navn etter Bud Vandivier, sønnen til kjøpmannen.
Anarisfjellene

Anarisfjellene, (svensk:Anarisfjällen) er et fjellmassiv nordøst for Lunndörrsfjällen sør i Åre kommune i Jämtlands län. Den høyeste toppen er Stor-Anahögen (1423 moh.).
Den nordlige delen av fjellmassivet ligger i Vålådalens naturreservat. Her ligger også Gröndalen med et stort iselvsdelta og dødisgroper.
Ved Anarisfjellene inntraff en ulykke i dagene 23. til 25. februar 1978, da åtte personer frøs i hjel. En person overlevde og kunne fortelle om tragedien.
Mälardalen

Mälardalen, noen ganger også kalt Stockholm-Mälaren-regionen, kalles området rundt Mälaren, dvs. sydvestre Uppland, sydøstre Västmanland og nordlige Södermanland. Området ligger nær Stockholm og i begrepet inkluderes Stor-Stockholm. I enkelte sammehenger blir også Örebroområdet og kommunene som ligger rundt Hjälmaren regnet som en del av Mälardalen. Området har høy befolkningstetthet. Mälardalen er ikke en offisiell region, men har gjennom Sveriges historie i stedet vært en fellesbetegnelse for flere landskaper: Uppland, Södermanland, Västmanland og Närke, og, i moderne tid, en fellesbetegnelse for flere län: Stockholm, Uppsala, Södermanland, Örebro og Västmanland.
I Mälardalen ligger byene Västerås, Södertälje, Eskilstuna, Enköping, Strängnäs, Köping og Arboga. Uppsala ligger ved en vik av Mälaren  og regnes ofte med som en av byene i Mälardalen. Pr. 2004 bodde nesten tre millioner mennesker i regionen
Det var i hovedsak Mälardalen som utgjorde Svearike.
Fylkesvei 223 (Hordaland)

Fylkesvei 223 (Fv223) i Hordaland gikk mellom Skråmestø og Herdla i Askøy kommune. Veien var 5,1 km lang.
2019 ble veien del av fylkesvei 5266.
Hakeem Huggins

Idrettskarriere

Huggins deltok i Østkaribisk mesterskap i friidrett 2014 (OECS Championships), og vant der 100 og 200 meter. Året etter deltok han i Carifta Games 2015, og fikk der femteplass på 100 meter som beste resultat. Han vant 100 meter under det sanktkittiske mesterskapet i friidrett i 2015, og han deltok i Panamerikansk juniormesterskap i friidrett 2015, der han ble slått ut i forsøksheatet. Han deltok igjen i Østkaribisk mesterskap i friidrett 2016, der han fikk bronse på 100 meter. 
Han deltok på 4 × 100 meter stafett under Stafett-VM i friidrett 2017, der Saint Kitts og Nevis kom på 16.-plass i forsøksheatene, og løp dermed B-finalen der de kom på åttenseplass. Under det sanktkittiske mesterskapet i friidrett 2017 kom han på fjerdeplass på 100 meter, og han deltok på det sanktkittiske stafettlaget som fikk sølv på 4 x 100 meter stafett under Østkaribisk mesterskap i friidrett 2017. Under NACAC-mesterskapet i friidrett 2018 fikk han 14. beste tid i forsøksheatene på 100 meter, og nådde dermed ikke finalen. 
Under VM i friidrett 2019 ble han slått ut i forsøksheatet på 100 meter, der han fikk 44. beste tid.
Forretningspalass

Forretningspalass er en bygningstype med 5–6 etasjer typisk for 1890-årenes bysentrumsbebyggelse i Kristiania, særlig henimot og omkring år 1900.
Et typisk forretningspalass består av to nedre butikketasjer med store vinduer; herover to kontoretasjer, og øverst innredet loftsetasje med boliger. Idéen var bl.a. hentet fra USA. Forretningspalassets konstruktive forutsetning var de relativt nye varmvalsede stålprofiler, som ble brukt i en bærende skjelettkonstruksjon. Denne ble branninnkledd med tegl. Det var ofte utstrakt bruk av glass i fasadene, som ellers var utført i tegl og huggen stein. Forretningspalassene var utstyrt med moderne tekniske installasjoner, som f.eks. sentralvarmeanlegg og telefonsystem. Eget elektrisitetsanlegg kunne forekomme, med kraft til lysanlegg og heisanlegg.
Bygningstypen preger Kvadraturen i Oslo og gir den en tett sentrumsatmosfære. Forretningspalasser kan også forekomme sporadisk i andre norske byer, men har da oftest færre etasjer enn i Oslo.
Angel (Islington)

Toponymi

Stedsnavnet er avledet fra et vertshus, Angel Inn, som lå ved en tollport på Great North Road, på stedet hvor man nå finner krysset mellom Islington High Street og Pentonville Road. Vertshuset har eksistert siden begynnelsen av 1500-tallet, kanskje så tidlig som på 1200-tallet, sammen med et skilt som viste engelens bebudelse (unnfangelsen av jomfru Maria) Imidlertid var det første vertshuset som sikkert kan dokumenteres var The Sheepcote i 1614 og det første bekreftelse av bruken av navnet The Angel kom da dette huset ble ombygd i 1639.
Scatimus

Utseende

Små (4-6 millimeter), bredt ovale, blankt svarte skarabider.

Levevis

Artene lever i skog og er aktive om natten. De blir tiltrukket til ekskrementer.

Utbredelse

Slekten er utbredt fra Mexico i nord til Peru i sør.
Bergen Elite Ballklubb

Kvinneligaen 2016/17

Kilde: NIF.no

Kvinneligaen 2017/18

Kilde: NIF.no
Streiken blant kommune- og statsansatte 2012

Streiken blant kommune- og statsansatte 2012 var en arbeidskonflikt som begynte torsdag 24. mai da arbeidstakerorganisasjonene LO, YS og Unio tok ut over 25 000 ansatte i stat og kommune i streik. Akademikerne fortsatte forhandlingene i statssektoren, mens forbundet «teknisk sett» var i streik i kommunesektoren uten at noen av medlemmene ble tatt ut i streik. Streiken for de kommuneansatte ble avsluttet etter at partene kom til enighet 5. juni. Streiken blant Unios medlemmer i staten ble avsluttet 7. juni og oppgjøret gikk til frivillig lønnsnemnd.
Horsa av Kent

Horsa, sammen med broren Hengest, var to semi-legendariske høvdinger som skal ha ledet den første invasjonen av germanske stammer (anglere, saksere og jyder) av Britannia på 400-tallet etter at romerne hadde trukket seg ut. De skal deretter ha etablert kongedømmet Kent i sørøstlige England.
Det historiske grunnlaget for begge brødrene er derimot omdiskutert blant forskerne. Det finnes ingen samtidige kilder, og de eldste opplysninger om ham kommer fra Beda, som skrev omkring 200 år senere. Horsa ble drept i kamp mot britonene, men Hengist klarte å erobre Kent, etablerte seg som konge og ble stamfar for dets senere konger. Noen forskere, inkludert J.R.R. Tolkien, har argumentert for et historisk grunnlag for Hengest og Horsa.

Etymologi

De angelsaksiske (gammelengelske) navnene Hengest [hendʒest] og Horsa [horsɑ] betyr henholdsvis «hingst» og «hest». Mens Bedas Historia ecclesiastica gentis Anglorum (Anglernes kirkes historie) og Den angelsaksiske krønike omtaler Hengests bror som Horsa, i Historia Brittonum (Britonenes historie) er hans navn ganske enkelt Hors. Det angelsaksiske ordet for en hest var hors, avledet fra urindoeuropeiske grunnord *kers, «å løpe», tilsvarende det moderne engelske horse for hest.

Liv og legende

Hengest og Horsa var etter sigende sønner av den ellers ukjente Wihtgils, som igjen skal ha nedstammet fra Wōden. Sistnevnte navn er angelsaksisk for den guden Odin. Ved senere tradisjon ble de invitert av den britonske kongen Vortigern en gang rundt året 447 til Britannia som leiesoldater for å hjelpe kongen mot hans fiender, disse er omtalt som piktere. Som betaling fikk de landområder i sørøst, det senere kongeriket Kent. Senere skal brødrene ha brutt med Vortigern og de gikk til krig mot ham. I 455 kom slaget ved Agæles threp (eller Agælesþrep), hvor Horsa var en av de som ble drept. Det er mulig at Agæles threp kan identifiseres med Aylesford ved elven Medway. Det ble sagt at Horsa ble gravlagt øst i Kent og et monument (gravhaug?) ble reist til hans minne, men det er ikke lenger mulig å påvise det.

Innflytelse i moderne tid

Den tyske byen Bünde i Kreis Herford, den tyske provinsen Westfalen, har i byens våpenskjold i to krigere som håndhilser. I henhold til legenden forestiller disse to tvillingbrødrene Hengest og Horsa som erobret Kent i England med utferd fra dagens urbane område. I dag finnes det også i Bünde gatenavnene Hengistweg og Horsastraße.
Veinavnet Horsatal i Wenningstedt-Braderup på den nordfrisiske øya Sylt i kommunen Nordfrisland i Schleswig-Holstein refererer også til Horsa. I henhold til legenden skal brødrene ha seilt fra den daværende havnen i gamle Wennigstedt i 449 med kurs for Britannia.
Under den andre verdenskrig fikk to britiske militære glidefly deres navn fra brødreparet: Slingsby Hengist og Airspeed Horsa.
En minneplakett for Horsa er plassert i Walhalla, et tysk marmortempel i Regensburg i Bayern, som ærer framstående figurer fra tysk historie.
Badminton under samveldelekene 1986

Badminton under de britiske samveldeleker  1986. Badminton var en av flere sporter under de trettende samveldelekene som ble arrangert i Edinburgh i Skottland i perioden 24. juli til 2. august 1986. Det ble det konkurrert i seks øvelser i badminton, single og double for både menn og kvinner samt en mixeddoubleturnering og en lagkonkurranse med både menn og kvinner. England ble beste nasjon med fire gullmedaljer foran Australia og Skottland med en.
Braulio E. Dujali

Braulio E. Dujali er en kommune i provinsen Davao del Norte på Filippinene. Under folketellingen i 2000 kom man til et befolkningstall på 18 050 i 3 397 husstander.
I faresonen

Handling

Filmen skildrer en flokk sjømenn om bord og på land. Eks-alkoholikeren, båtsmann Hansen, forteller om sine erfaringer.
Flamencogitar

Flamencogitar er en egen variant av en standard klassisk gitar, med sin opprinnelse i det sørlige Spania. Den har en litt mindre og nettere bygget kropp, og ofte helt hode (solid headstock). Der den vanlige klassiske gitaren ble utviklet med utgangspunkt i europeisk klassisk musikk og høykultur, var flamencogitaren en mer folkelig variant utviklet til å fungere med sang og dans og menigmanns kultur. Den har en skarpere lyd enn en klassisk gitar, er mer distinkt ved strumming, og er bygget for en mer aggressiv høyrehåndsteknikk som er typisk for sjangeren. Den har ofte også montert beskyttelsesplater (golpeadores) på kroppen, slik at man kan slå med neglene uten at den tar skade. 
Det finnes i tillegg en hybrid av de to, kalt flamenca negra, som har en bredere sarg (siden på gitarkroppen) og derfor en dypere tone.
Homovalgus

Utseende

En liten, rødbrun gullbasse, kroppen delvis kledt med lyse skjell. Pronotum er mye smalere enn dekkvingene med to opphøyde lengdekjøler i den fremre delen. Dekkvingene dekker ikke hele bakkroppen.

Levevis

Larven utvikler seg i morken ved. De voksne billene kan finnes på blomster, ofte flere sammen.

Utbredelse

Arten er utbredt i det østlige Nord-Amerika.
Chuck Mosley

Biografi

Mosley ble med i Faith No More i 1985 og erstattet blant andre Courtney Love, som hadde et kort engasjement som vokalist i bandet. Sammen spilte Mosley og Faith No More inn to album, We Care a Lot (1985) og Introduce Yourself (1987). I 1988 fikk Mosley sparken fra bandet. Årsaken skal være problemer med rus og økte gnisninger mellom ham og bandmedlemmene, samt enkelte av roadiene. Mosley saksøkte resten av bandmedlemmene for sin del av partnerskapet, men de inngikk senere forlik.
I perioden 1990–1992 var Mosley vokalist i det amerikanske hardcore punk-bandet Bad Brains. I perioden turnerte bandet i USA og Europa.
Mosley stiftet funk metal-bandet Cement og gav ut to album; det eponyme Cement (1993) og The Man with the Action Hair (1994). I 1994, under USA-turneen for albumet The Man with the Action Hair, sovnet bandets sjåfør bak rattet, noe som førte til en stygg ulykke. Mosley brakk ryggen og fikk skader på ryggmargen. Han tilbrakte et år i rekonvalesens og han slet med ryggsmerter frem til sin død i 2017.
I 2009 gav Mosley ut albumet Will Rap Over Hard Rock for Food under navnet V.U.A. (Vanduls Ugainst Alliteracy). På albumet deltok Roddy Bottum fra Faith No More, Jonathan Davis fra Korn og Rob Zombies gitarist John 5.
I 2010 ble Mosley og Faith No More gjenforent på scenen i San Francisco, og sammen fremførte de «As the Worm Turns», «Death March», «We Care a Lot», og «Mark Bowen», samt «Introduce Yourself» som en duett med bandets nåværende vokalist, Mike Patton. Mosley og Faith No More gjorde senere flere framtredener sammen, blant annet i 2016 da bandet feiret gjenutgivelsen av debutalbumet We Care a Lot.
I 2017 ble Mosley med i industriell rock-supergruppen Primitive Race. Sammen gav de ut ut bandets andre album, Soul Pretender, 3. november 2017, under en uke før Mosleys død.
Mosley slet lenge med rusavhengighet. Han skal ha holdt seg nykter i flere år, men 9. november 2017 ble han funnet død av en heroin-overdose. Han etterlot seg langtidskjæresten Philipa «Pip» Logan, deres to voksne døtre og et barnebarn.
Dhar (distrikt)

Demografi

Ved folketellingen i 2011 var det 2 184 672 innbyggere i distriktet, mot 1 740 329 i 2001. Den urbane befolkningen utgjør 18,91 % av befolkningen.
Barn i alderen 0 til 6 år utgjorde 15,99 % i 2011 mot 19,46 % i 2001. Antallet jenter i den alderen per tusen gutter er 913 i 2011 mot 943 i 2001.
Opprøret i Belize 2005

I midten av januar 2005 brøt det ut opptøyer i Belizes hovedstad Belmopan. Opptøyene ble forårsaket av offentliggjøringen av et nytt nasjonalbudsjett som innebar et høyere skattenivå og irritasjon mot det styrene partiet (People's United Party) for Belizes forverrede økonomiske situasjon.
13. januar 2005 offentliggjorde Said Musas regjering sitt budsjett for 2005-2006. Dette budsjettet inneholdt blant annet en økning av skattene på næringslivet og varehandelen, blant annet en 11 prosents økning av eiendomssalgsskatten, en fem prosents økning for finanssektoren, 80 prosents økning på tobakk og 100 prosents økning på rom. Disse skatteøkningene kommer på toppen av en tilsvarende skatteøkning i 1998, på toppen av det hele føler befolkningen at Belizes økonomiske situasjon har forverret seg de siste årene, på grunn av mangel på økonomisk kontroll og korrupsjon. 
Dette var grunnen opptøyer utenfor parlamentsbygningen den 15. januar, disse opptøyene fortsatte resten av uken.
20. januar ba landets næringsliv og fagforeninger om en to-dagers nasjonalstreik. Siden arbeidere ikke hadde møtt til arbeid ble større deler av Belizes vannforsyning skrudd av. 21. januar rapporterte lokale nyhetsformidlere om spredde demonstrasjoner i hovedstaden Belmopan. Det ble også rapportert om ildspåsettelse og veisperringer utført av demonstrantene. Statsansatte ble møtt med stenkasting da de prøvde å komme seg på jobb. Derfor ble politiet og militære utkalt for å holde demonstrasjonen under kontroll. Myndighetene skal ha installert videokameraer på utsiden og barrikadert regjeringsbygg 
Dette er tredje gang Belize blir rammet av opptøyer, den første gangen var i 1950-årene, den andre i 1980-årene, da det ble foreslått å avstå en del av landet til Guatemala.
En stor lovlig demonstrasjon fant sted 21. januar i Belmopan. Regjeringspartiet (PUP) har også planlagt en mot-demonstrasjon. En demonstrasjon utenfor parlamentsbygningen endte voldelig da demonstranter kastet sten mot politiet, som svarte med gummikuler og tåregass. Flere demonstranter ble arrestert. Demonstrasjonen skulle vært avsluttet kl. 15:00 men demonstrantene fikk en ekstra time på seg av politiet. Da demonstrasjonen ikke var avsluttet kl. 16:00 og folkemengden ikke ville spre seg iverksatte politiet "opprørslovgivningen" ("Riot Act") og opprørspoliti begynte å spre demonstrantene med makt. Enkelte fagforeningsmedlemmer ble fjernet av opprørspolitiet med tvang. Politiet skal ha oppført seg bra, selv om enkelte politimenn skal ha brukt unødvendig mye makt.
Vegusdal bondekvinnelag

Vegusdal bondekvinnelag ble stiftet i Vegusdal i 1913. Foreningen var et lokallag underlagt Norges bondekvinnelag. Foreningen arrangerte bl.a. praktiske kurs som lampeskjermlaging og salmaker- og sykurs. Foreningen hadde 42 medlemmer i 1953.

Arkivet

Arkivet etter Vegusdal bondekvinnelag befinner seg på Kuben i Arendal. Arkivet omfatter en møtebok.
Sjåfør

Sjåfør er en yrkestittel, og viser til en person som kjører et motorisert transportmiddel i forbindelse med transport av personer eller gods, også omtalt som yrkessjåfør. Begrepet nyttes også for en vanlig person som til enhver tid styrer en bil. Ordet kommer fra fransk chauffeur (litt. «en som varmer») i meningen fyrbøter, eller varme opp. 
På norsk er det vanlig å spesifisere yrket ved å legge til transportmiddelet foran tittel, eksempelvis bilsjåfør, bussjåfør, taxisjåfør, lastebilsjåfør, og videre. Ved noen tilfeller forenkles begrepet til bare fører, eksempelvis trikkefører og togfører.
For å bli en sjåfør må personen bli godkjent gjennom å tilegne seg et sertifikat, eller førerkort. Slik sertifisering skjer via føreropplæring på godkjente kjøreskoler.
Utdanning til yrkessjåfør i Norge tar 2 år på videregående skole og 2 år i lære. Man får truckførerbevis lastebilkran teori, stroppekurs og kompetansebevis i ADR på vg2 transportfag.
Avhengig om man velger godstransport eller persontransport, tar man førerkort hhv. klasse CE eller DE på yrkessjåførlinja.
Tidligere har det vært tilstrekkelig med bare førerkort når man søker jobb som buss- eller lastebilsjåfør. Mens idag må man ha yrkessjåførkompetanse, også kalt yrkessjåførdirektivet.
Edda Trandum Grjotheim

Edda Trandum Grjotheim (født 25. april 1982) er norsk skuespiller.
Medieimperialisme

Medieimperialisme er en teori om utfallet av globaliseringen av media. I 1969 startet Herb Shiller å argumentere for at medienes utspredelse kunne føre til kulturell overmakt. Særlig mente han da USAs økende eksport av medier som film, TV og blader gjorde av deres idealisme og samfunnsholdning påvirker verden rundt.
Yasuhiro Higuchi

Karriere

Yasuhiro Higuchi startet sin profesjonelle karriere i Nissan Motors i 1980.
Han har tidligere vært trener for Montedio Yamagata, Omiya Ardija, Yokohama FC, Yokohama F. Marinos, Ventforet Kofu, YSCC Yokohama og FC Ryukyu.
Det börjar verka kärlek, banne mej

Eurovision Song Contest

Etter å ha vunnet Melodifestivalen i Stockholm i februar 1968, ble «Det börjar verka kärlek, banne mej» det svenske bidraget til den internasjonale finalen i London lørdag 6. april 1968. I konkurransen deltok 17 land, og Sverige var det åttende bidraget ut på scenen. 
I avstemningen fikk sangen 15 stemmer og endte på en femteplass. Sveriges stemmer kom fra: 6 stemmer fra Norge, 4 stemmer fra Irland, 2 stemmer fra Storbritannia, mens Finland, Portugal og Nederland ga én stemme hver.
St. George's Caye

St. George's Caye (spansk: Cayo San Jorge, Cayo Cosina eller Cayo Cocina) er ei øy i Belize. Den befinner seg i Det karibiske hav og tilhører distriktet Belize. Øya hadde i 2000 om lag 20 fastboende.
De britiske kolonistene etablerte en landsby på øya i 1650, og dette var den største bosetninga i det som da var Britisk Honduras på 1600- og 1700-tallet. Øyas viktighet forsvant imidlertid som følge av veksten til Belize City.
Fra 3. til 10. september 1798 fant slaget om St. George's Caye sted på øya. Dette endte med at britene overvant en liten spansk flåte. 10. september er på grunn av dette nasjonal fridag i Belize.
På øya er det et lite akvarium som kan besøkes av turister.
Elacomia

Utseende

Middelsstore, spinkle, svarte trebukker med gule tegninger på dekkvingene. Antennene er tynne og omtrent så lange som kroppen, den ytre delen gjerne mer eller mindre hvit. Pronotum er trapesformet med mer eller mindre tydelig avsnørt "hals" foran, dekkvingene avsmalnende bakover. Beina er middels lange og tynne.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er utbredt fra Assam i vest til Sulawesi i sør.
Fredlanea

Utseende

Middelsstore, slanke trebukker, varierende i farge fra brungule til svarte, dekkvingene ofte lysere enn kroppen. Antennene er tynne, vanligvis lengre enn kroppen. Pronotum er sylindrisk til litt tønneformet, dekkvingene jevnbrede til tydelig avsmalnende bakover, uten opphøyde lengderibber.

Utbredelse

Slekten er utbredt i det nordlige Sør-Amerika.